ai4bharat/Pralekha huggingface dataset:
خلا ء کا محکمہ
مرکزی وزیر ڈاکٹر جتیندر نے کہا ہے کہ محکمہ خلا نے خلائی راکٹوں کی خود مختار درست لینڈنگ کے حصول کے لیے درکار اہم ٹیکنالوجیز کے فروغ کے لیے مطالعہ شروع کیا ہے
مرکزی وزیر مملکت  سائنس اور ٹیکنالوجی؛ وزیر مملکت  ارضیاتی سائنسز؛ پی ایم او، پرسنل، عوامی شکایات، پنشن، جوہری توانائی اور خلا کے وزیر مملکت ڈاکٹر جتیندر سنگھ نے کہا ہے کہ محکمہ خلا نے خلائی راکٹوں کی خود مختار درست لینڈنگ  اور ٹیسٹ وہیکلس کی ورٹیکل ٹیک- آف اور ورٹیکل لینڈنگ  کے توسط سے ان کے مظاہرے  کے لیے درکار اہم ٹیکنالوجیز کے فروغ کے لیے مطالعہ شروع کیا ہے۔
آج لوک سبھا میں ایک سوال کے تحریری جواب میں، ڈاکٹر جتیندر سنگھ نے کہا کہ چھوٹے سیٹلائٹ کے بازار میں ایک فعال حصص دار بننے کے لیے، اِسرو / ڈی او ایس نے چھوٹے چھوٹے سیارچوں کے لیے اسپیس کرافٹ بسیز کے فروغ کا کام شروع کیا ہے، جس میں نینو سیٹلائٹ اور مائیکرو سیٹلائٹس شامل ہیں۔ اس کے علاوہ، چھوٹے سیٹلائٹ لانچ وہیکل  کی بھی فروغ دیا جارہا ہے، تاکہ چھوٹے سیٹلائٹ کو لانچ کرنے کی خدمات فراہم کی جا سکیں۔
وزیر موصوف نے کہا کہ محکمہ خلا نے زمین کے نچلے مدار میں بڑھتے ہوئے خلائی ملبے کو سنبھالنے کے لیے مناسب اقدامات کیے ہیں، جس میں ناکارہ سیٹلائٹس، رد شدہ راکٹ مراحل اور دیگر مداری ملبے شامل ہیں۔ انھوں نے کہا کہ اسرو انٹر ایجنسی اسپیس ڈیبرس کوآرڈنیشن کمیٹی  کا ایک فعال رکن رہا ہے اور ہندوستان نے محفوظ اور پائیدار خلائی کارروائیوں کے لیے آئی اے ڈی سی اور اقوام متحدہ کے رہنما خطوط میں بہت زیادہ تعاون کیا ہے۔
اس بات کو یقینی بنانے کے لیے میکانزم موجود ہیں کہ خلائی سرگرمیاں محفوظ اور پائیدار طریقے سے چلائی جائیں، جن میں شامل ہیں:
• خلائی اشیاء کی ٹریکنگ اور نگرانی کے لیے سہولیات کا قیام۔
• بہترین طرز عمل جیسے کہ لانچ وہیکل کے اَپر اسٹیجز کو منتقل کرنا ، سیٹلائٹس کے لیے کنجکشن اسیسمنٹ اور تصادم سے بچنا، مشن کے بعد سیٹلائٹ کو ضائع کرنا اور اَپر اسٹیجز وغیرہ۔
• خلائی ماحولیاتی خطرات کے خلاف ہندوستانی خلائی اثاثوں کی حفاظت کے لیے، متعلقہ آر اینڈ ڈی سرگرمیوں کو آگے بڑھانے کی خاطر، اور بیرونی خلائی سرگرمیوں کی طویل مدتی پائیداری کے تئیں بیداری پیدا کرنے میں تعاون کرنے کے لیے محفوظ اور پائیدار خلائی آپریشنز مینجمنٹ  کے لیے اِسرو سسٹم کو فعال کرنا۔
شہری ہوابازی کی وزارت
کابینہ نے بین الاقوامی شہری ہوابازی ، 1944 سے متعلق آرٹیکل 3 بی آئی ایس اور آرٹیکل 50  اور آرٹیکل 56  میں ترامیم سے متعلق توثیق سے مربوط تین معاہدات کو اپنی منظوری دی
مرکزی کابینہ نے معزز وزیر اعظم جناب نریندر مودی کی قیادت میں بین الاقوامی شہری ہوابازی ، 1944سے متعلق آرٹیکل 3 بی آئی ایس اور آرٹیکل 50  اور آرٹیکل 56  میں ترامیم سے متعلق توثیق سے مربوط تین معاہدات کو اپنی منظوری دے دی ہے۔
شکاگو کنونشن سے متعلق آرٹیکل اس امر سے متعلق مراعات اور ذمہ داریوں کا جواز فراہم کرتا ہے جن کا تعلق تمام تر معاہدہ کرنے والی ریاستوں اور بین الاقوامی آئی سی اے او معیارات کو فروغ دینے نیز منظور شدہ سفارشات  کو اختیار کرنے سے ہے جو بین الاقوامی ہوائی نقل و حمل کے ضوابط طے کرتے ہیں۔
گذشتہ 78 برسوں کے دوران شکاگو کنونشن کئی ترامیم سے گزرا ہے اور بھارت وقتاً فوقتاً اس طرح کی ترامیم کی توثیق کرتا رہا ہے۔ مذکورہ توثیق درج ذیل تین معاہدات کے سلسلے میں کی گئی ہے جن کا تعلق بین الاقوامی شہری ہوابازی’شکاگو کنونشن 1944 ‘سے متعلق کنونشن کی ترامیم سے ہے:
- معاہدے کے تحت شکاگو کنونشن 1944 میں آرٹیکل 3 بی آئی ایس داخل کرنے کی بات کرتا ہے تاکہ رکن ممالک پرواز کے وقت شہری طیاروں میں ہتھیاروں کے استعمال کی روک تھام کر سکیں۔
- معاہدہ جو شکاگو کنونشن 1944 کے آرٹیکل 50  میں ترمیم کرے گا تاکہ آئی سی اے او کونسل کی تعداد 36 سے بڑھا کر 40 کی جا سکے۔  اور
- شکاگو کنونشن 1944 کے آرٹیکل 56 میں ترمیم سے متعلق معاہدہ تاکہ ہوائی نیوی گیشن کمیشن کی تعداد 18 سے بڑھا کر 21 کی جا سکے ۔
یہ توثیق بین الاقوامی شہری ہوابازی کے سلسلے میں کنونشن میں شامل اصولوں کے تئیں بھارت کی عہد بندگی کا اعادہ کرے گی۔ یہ توثیق بھارت کے لیے بین الاقوامی شہری ہوابازی سے متعلق امور کے معاملے میں زیادہ عمل دخل کے حامل ملک کا درجہ حاصل کرنے کے مواقع کے بہتر امکانات فراہم کرے گی۔
امور صارفین، خوراک اور عوامی تقسیم کی وزارت
آزادی کا امرت مہوتسو کے تحت صارفین کے امور کے محکمے نے صارفین کے تحفظ، معیارات کی اہمیت اور کھرا ہونے کی تصدیق کا ٹھپّا لگانے کی اسکیم وغیرہ کے سلسلے میں تربیتی پروگراموں، لیکچرس، ویبینارس اور صارفین میں بیداری پیدا کرنے سے متعلق پروگراموں کا انعقاد کیا
خوراک اور سرکاری نظام تقسیم کے محکمہ ڈی ایف پی ڈی نے 15 نومبر سے 21 نومبر تک آزادی کا امرت مہوتسو منایا، جس میں 30 نومبر تک توسیع کی گئی
ڈی ایف پی ڈی نے، آزادی کا امرت مہوتسو کے تحت کل ہند پیمانے پر بہت سی سرگرمیوں کا انعقاد کیا
نئی دہلی یکم دسمبر 2021
صارفین کے امور، خوراک اور سرکاری نظام تقسیم کے مرکزی وزیر مملکت جناب اشونی کمار چوبے نے آج لوک سبھا میں ایک سوال کے تحریری جواب میں یہ جانکاری فراہم کی ہے۔
آزادی کا امرت مہوتسو کے تحت، صارفین کے امور کے محکمے اور اس کے تحت آنے والی تنظیموں نے صارفین کے تحفظ، معیارات کی اہمیت، کھرا ہونے کی تصدیق کا ٹھپّا لگانے سے متعلق اسکیم، ایم آر پی کے بارے میں بیداری پیدا کرنے اور اس کی حمایت، وزن اور پیمائش کے طور طریقوں کی تصدیق وغیرہ جیسے مختلف امور کے بارے میں تربیتی پروگراموں، لیکچرس، ویبینارس اور صارفین میں بیداری پیدا کرنے سے متعلق بہت سے تربیتی پروگراموں کا انعقاد کیا ہے اور یہ پروگرام اب بھی منعقد کئے جارہے ہیں۔
ان سرگرمیوں میں تعلیمی اداروں، خود اپنی مدد آپ کرنے والے گروپوں اور صنعت سے متعلق اداروں اور صارفین کی تنظیموں کو شامل کیا جاتا ہے۔ طلبا اور کمپنیوں کی شرکت کے ساتھ ہیکتھن کی ایک تقریب سے صارفین کے کمیشن کے کیسوں کی تفصیلی جانچ پڑتال کے بارے میں سوفیئر ردعمل پیدا ہوئے ہیں۔محکمے نے آدی مہوتسو پروگراموں میں ‘جاگو گراہک جاگو’ موضوع پر ایک نکڑ ناٹک کا انعقاد کیا۔ اس کا اہتمام قبائلی امور کی وزارت اور بھارت کے بین الاقوامی تجارتی میلے نے کیا تھا۔
خوراک اور سرکاری نظام تقسیم کے محکمے نے اپنے پی ایس یو ایس کے ساتھ مل کر این ایف ایس اے کے تحت مستحق مستفدین تک توسیع کئے گئے مختلف حقوق، ایک ملک- ایک راشن کارڈ کے بارے میں بیداری پیدا کرنے، نیگوشی ایبل ویئرہاؤس رسیدوں کے فوائد اور مقوی بنائے گئے چاول کے فوائد وغیرہ پر توجہ مرکوز کرکے بیداری پیدا کرنے والے بہت سے پروگراموں کا انعقاد کیا۔
اس کے علاوہ ڈی ایف پی ڈی نے اپنے پی ایس یو ایس کے ساتھ مل کر 15 نومبر 2021 سے 21 نومبر 2021 تک آزادی کا امرت مہوتسو کا علامتی ہفتہ منایا، بعد میں اس میں 30 نومبر 2021 تک توسیع کی گئی تھی۔
آزادی کا امرت مہوتسو کے دوران کل ہند سطح پر مختلف سرگرمیوں کا انعقاد کیاگیا۔ ان میں تمل ناڈو میں تھنجاور کے مقام پر فوڈ سیکورٹی یعنی خوراک کے تحفظ سے متعلق میوزیم اور کرناٹک میں ہبلی کے مقام پر ایف سی آئی کے دفتر کی عمارت کے افتتاحی پروگرام، کانپور میں این ایس آئی کے مقام پر ایک بڑے اجلاس کا انعقاد، خوراک کو محفوظ رکھنے کے بارے میں ویبینار، دھان، گیہوں اور گنا کسانوں، مستفدین، خود اپنی مدد آپ کرنے والے گروپوں، شکر ملوں کے نمائندگان کے ساتھ تبادلہ خیال، اسٹیل کے گودام اور تجزیاتی کوالٹی کنٹرول لیباریٹری کا افتتاح، چاول کی سرکاری خرید، ذخیرہ کرنے سے متعلق اقدامات اور چاول کو مقوی بنانے وغیرہ کے بارے میں بیداری پیدا کرنے کی خاطر مختصر فلموں کی نمائش وغیرہ شامل ہیں۔
وزارت آیوش
یوگا کا 8واں بین الاقوامی دن میسورو میں منعقد ہوگا : وزیراعظم عوامی سطح پر یوگا کریں گے
نئی دہلی،23 مئی ، 2022/ یوگا کے 8ویں بین الاقوامی دن کی اصل تقریب 21 جون، 2022 کو کرناٹک کے شہر میسورو میں منعقد ہوگی۔ آیوش کے وزیر جناب سربانند سونووال نے آج اعلان کیا ہے کہ میسورو کو یوگا کے 8ویں بین الاقوامی دن کی اصل تقریب کے لیے منتخب کیا گیا ہے۔ جس میں عوامی سطح پر یوگا کیا جائے گا۔
کیونکہ یوگا کا یہ بین الاقوامی دن آزادی کے امرت مہوتسو سال کے دوران منایا جا رہا ہے وزارت نے پورے ملک میں 75 عالمتی جگہوں پر اس دن کی تقریبات منانے کا منصوبہ بنایا ہے اور بھارت کو عالمی سطح پر اس کا ایک برانڈ بنائے جانے پر توجہ دی جا رہی ہے۔
نامہ نگاروں سے بات کرتے ہوئے جناب سربانند نے کہا کہ میسورو میں اصل تقریب کے علاوہ اس سال 21 جون کو گارجیئن رنگ بھی ایک دلچسپ پروگرام ہوگا جو یوگا اسٹریمنگ ہوگی۔ یہ پروگرام بیرون ملک آر پی مشنوں کی طرف سے منعقد کیا جائے گا۔ منصوبے کے تحت تجویز کیا گیا ہے کہ جاپان سے اسٹریمنگ شروع کی جائے جہاں سے مقامی وقت کے مطابق صبح 6 بجے سورج طلوع ہوتا ہے۔
وزیر موصوف نےیہ بھی بتایا کہ یوگا کے بین الاقوامی دن سے پہلے اور بھی بہت سے پروگرام کیے جانے کا منصوبہ ہے۔ اور 27 مئی سے حیدرآباد میں 25 دن کی الٹی گنتی شروع کی جا رہی ہے، جہاں 10 ہزار یوگا شائقین ، یوگا میں حصہ لیں گے۔
اس تقریب میں کرناٹک کے گورنر ، مرکزی وزراء، فلم اسٹارز ، کھیل شخصیتیں، معروف شخصیتیں، یوگا گورو، ممتاز شخصیتیں، یوگا اور اس سے متعلق سائنس کے ماہرین ، مقامی یوگا ادارے، اور یوگا شائقین شرکت کریں گے ۔
اس سے پہلے الٹی گنتی کی تقریبات شیو ڈول میں  اور لال قلعے میں  کا اہتمام کیا گیا تھا۔
۔۔۔
ش ح ۔ اس۔ ت ح ۔
U –5669
(Visitor Counter : 78
امور داخلہ کی وزارت
بڑی تعداد میں طلبا کے مفاد میں دسویں اور بارہویں جماعت کے بورڈ کے امتحانات کو لاک ڈاؤن کے ضابطوں سے چھوٹ دی گئی ہے: جناب امت شاہ
مختلف بورڈ علیحدہ علیحدہ اپنے امتحانات کے پروگرام تیار کریں گے؛ صحت / صفائی ستھرائی سے متعلق پروٹوکول پر عمل ضروری
نئی دہلی، 20 مئی 2020، مرکزی وزیر داخلہ جناب امت شاہ نے ٹوئٹ کیا ہے کہ بڑی تعداد میں طلبا کے تعلیمی مفاد کے پیش نظر دسویں اور بارہویں جماعت کے لئے بورڈ کے امتحانات چلائے جانے کےلئے لاک ڈاؤن کے ضابطوں سے چھوٹ دینے کا فیصلہ کیا گیا ہے۔
لاک ڈاؤن کی تدابیر سے متعلق رہنما خطوط کے تحت اسکولوں کے کھولے جانے پر پابندی لگائے جانے کی وجہ سے 10 ویں اور 12 ویں جماعت کے لئے ریاستی تعلیمی بورڈوں / سی بی ایس ای/ آئی سی ایس ای وغیرہ کے ذریعہ چلائے جانے والے سالانہ بورڈ کے امتحانات کو معطل کردیا گیا تھا۔ اس سلسلے میں ریاستی حکومتوں اور سی بی ایس ای کی جانب سے بورڈ کے امتحانات کرائے جانے کے لئے درخواستیں موصول ہوئیں۔
اس پر غور کرتےہوئے مرکزی وزارت داخلہ نے تمام ریاستوں / مرکز کے زیر انتظام خطوں کوتفصیل کے ساتھ وہ شرائط لکھ کر بھیج دی ہیں جن پر امتحانات کرانے کے لئے عمل کیا جانا ہے۔ شرائط درج ذیل ہیں:
- کنٹیمنٹ والے علاقوں میں امتحان کے کسی مرکز کی اجازت نہیں ہوگی۔
- اساتذہ ، اسٹاف اور طلبا کے لئے فیس ماسک پہننا ضروری ہوگا۔
- مراکز میں تھرمل اسکریننگ اور سنیٹائزر کا انتظام کیا جائے اور امتحانات کے تمام مراکز میں سوشل ڈسٹینسنگ پر عمل کیا جائے۔
- مختلف بورڈوں کے ذریعہ چلائے جانے والے امتحانات کے پیش نظر ان کے امتحان کے پروگرام الگ الگ تاریخوں میں ہونے چاہئیں۔
- طلبا کو امتحان کے مراکز تک لانے اور وہاں سے واپس لے جانے کے لئے ریاستیں اور مرکز کےزیر انتطام خطے خصوصی بسوں کا انتظام کریں۔
Click here to see the Official Communication
۔۔۔۔۔۔۔۔۔۔۔
م ن۔ ا گ۔ن ا۔
U-2685
(
کامرس اور صنعت کی وزارتہ
جی ای ایم نے ادائیگی سے متعلق خدمات کے لئے سینٹرل بینک آف انڈیا کے ساتھ شراکت داری کی
نئی دہلی ،7 نومبر :گورنمنٹ ۔ ای۔ مارکیٹ پلیس  نے آج سینٹرل بینک آف انڈیا کے ساتھ مفاہمت نامے پردستخط کئے ۔ اس شراکت داری کے ذریعہ سینٹرل آف بینک آف انڈیا جی ای ایم پول اکاونٹس  کے ذریعہ فنڈ کی منتقلی سمیت مختلف قسم کی خدمات فراہم کراسکے گا، جن میں رجسٹرڈ یوزرس کو پورٹل پر الیکٹرانک پرفارمنس بینک گارنٹی  اور زرضمانت  شامل ہیں۔
مفاہمت نامے پرجی ای ایم کے سی ایف او راجیو کانڈپال اور سینٹرل بینک آف انڈیا فیلڈجنرل منیجراے کے مشرانے جی ای ایم کے سی ای او تلین کمارکی موجودگی میں دستخط کئے ۔
کاغذکے بغیر، بینک جائے بغیر اور نقد رقم کے بغیر بینکنگ نظام کے مقصد کے لئے ادائیگی اورمختلف بینکنگ خدمات کی یکجائی جی ای ایم کی ایک اولیت ہے ۔ اس سلسلے میں جی ای ایم 18سرکاری شعبے کے بینکوں اور نجی بینکوں کے ساتھ پہلے ہی مفاہمت ناموں دستخط کرچکاہے ۔
جی ای ایم ایسے معاملوں میں جہاں سرمایہ کی لاگت جی ای ایم پر فروخت کرنے والے کی کارگذاری اوردرجہ بندی سے منسلک ہو کام کاجی سرمائے کے مالی بندوبست اور بل میں چھوٹ فراہم کرانے کے لئے بینکوں ،ٹی آرای ڈیز اور سڈبی کے ساتھ مل کربھی کام کررہاہے ۔ اس سے عمومی طورپرفروخت کرنے والوں اورخصوصی طورپر ایم ایس ایم ای کو اس سے پہلے آسان قرض تک رسائی اور حکومت کے ساتھ بہترکاروبارکرنے کی سہولت حاصل کرنے میں مدد ملے گی ۔ اس کے علاوہ جی ای ایم ٹینڈرجمع کراتے وقت زرضمانت کی شرط کو پوراکرنے کے لئے فروخت کرنے والوں کو آسانی فراہم کرانے کے مقصد سے ای ایم ڈی پول اکاونٹ تیارکرنے پربھی غورکررہاہے ۔
جی ای ایم حکومت ہند کی ایک پہل ہے جو مرکزی اورریاستی حکومت کی تنظیموں کو اشیاءاور خدمات کی آن لائن حصولیابی کی سہولت فراہم کرانےکے لئے ون اسٹاپ پلیٹ فارم مہیاکراتی ہے ۔ جی ای ایم شفاف اور موثر حصولیابی کو یقینی بنانے کے لئے براہ راست خریداری ، ٹینڈرطلبی اور ریورس آکشن کے لئے ٹولز بھی فراہم کراتاہے ۔
وزارت آیوش
آیوش کی وزارت کے تحت ویلنس سینٹرز
آیوش کے وزیر جناب سربانند سونووال نے آج راجیہ سبھا میں ایک تحریری جواب میں بتایا کہ صحت عامہ ایک ریاستی معاملہ ہے۔ اس وجہ سے، آیوش ہیلتھ اینڈ ویلنس سینٹرز  متعلقہ ریاستوں/مرکز کے زیر انتظام خطوں کی حکومتوں کے دائرہ کار میں آتے ہیں۔ تاہم، قومی آیوش مشن  کی مرکزی طور پر اسپانسر شدہ اسکیم کے تحت، موجودہ آیوش ڈسپنسریوں / ذیلی صحت مراکز کو اپ گریڈ کرکے اے ایچ ڈبلیو سیزقائم کرنے کا التزام ہے۔ این اے ایم کے تحت، ریاستی / مرکز کے زیر انتظام خطوں کی حکومتوں سے ان کے ریاستی سالانہ ایکشن پلان  کے ذریعے موصول ہونے والی تجاویز کے مطابق، موجودہ آیوش ڈسپنسریوں اور ذیلی صحت مراکز کے 9068 یونٹس کو اے ایچ ڈبلیو سی کے طور پر اپ گریڈ کرنے کی منظوری دی گئی ہے اور ریاستوں/ مرکز کے زیر انتظام خطوں میں سے موصولہ اطلاعات کے مطابق منظور شدہ یونٹس میں سے 4830 اے ایچ ڈبلیو سیز کو فعال کر دیا گیا ہے۔
ریاست/ مرکز کے زیر انتظام خطوں کے لحاظ سے منظور شدہ اور فعال آیوش ایچ ڈبلیو سیز
|
|
نمبر شمار
|
|
ریاستوں/ مرکز کے زیر انتظام خطوں کے نام
|
|
منظور شدہ آیوش ایچ ڈبلیو سیز
|
|
فعال آیوش ایچ ڈبلیو سیز
|
|
1
|
|
انڈمان اور نکوبار جزائر
|
|
6
|
|
6
|
|
2
|
|
آندھرا پردیش
|
|
110
|
|
0
|
|
3
|
|
اروناچل پردیش
|
|
49
|
|
36
|
|
4
|
|
آسام
|
|
89
|
|
44
|
|
5
|
|
بہار
|
|
268
|
|
18
|
|
6
|
|
چنڈی گڑھ
|
|
12
|
|
5
|
|
7
|
|
چھتیس گڑھ
|
|
240
|
|
240
|
|
8
|
|
دہلی
|
|
0
|
|
0
|
|
9
|
|
دادرا نگر حویلی اور دامن دیو
|
|
0
|
|
0
|
|
10
|
|
گوا
|
|
40
|
|
9
|
|
11
|
|
گجرات
|
|
365
|
|
223
|
|
12
|
|
ہریانہ
|
|
569
|
|
361
|
|
13
|
|
ہماچل پردیش
|
|
740
|
|
240
|
|
14
|
|
جموں و کشمیر
|
|
442
|
|
317
|
|
15
|
|
جھارکھنڈ
|
|
267
|
|
115
|
|
16
|
|
کرناٹک
|
|
376
|
|
176
|
|
17
|
|
کیرالہ
|
|
520
|
|
208
|
|
18
|
|
لداخ
|
|
14
|
|
0
|
|
19
|
|
لکشدیپ
|
|
7
|
|
5
|
|
20
|
|
مدھیہ پردیش
|
|
562
|
|
362
|
|
21
|
|
مہاراشٹر
|
|
294
|
|
281
|
|
22
|
|
منی پور
|
|
17
|
|
3
|
|
23
|
|
میگھالیہ
|
|
45
|
|
0
|
|
24
|
|
میزورم
|
|
38
|
|
24
|
|
25
|
|
ناگالینڈ
|
|
49
|
|
4
|
|
26
|
|
اوڈیشہ
|
|
250
|
|
135
|
|
27
|
|
پڈوچیری
|
|
4
|
|
4
|
|
28
|
|
پنجاب
|
|
217
|
|
0
|
|
29
|
|
راجستھان
|
|
1000
|
|
484
|
|
30
|
|
سکم
|
|
18
|
|
18
|
|
31
|
|
تمل ناڈو
|
|
350
|
|
250
|
|
32
|
|
تلنگانہ
|
|
421
|
|
421
|
|
33
|
|
تریپورہ
|
|
84
|
|
0
|
|
34
|
|
اتر پردیش
|
|
1034
|
|
500
|
|
35
|
|
اتراکھنڈ
|
|
300
|
|
70
|
|
36
|
|
مغربی بنگال
|
|
271
|
|
271
|
|
میزان
|
|
9068
|
|
4830
۔۔۔۔۔۔۔۔۔۔۔
ش ح۔ ا گ۔ ن ا۔
U-14121
(Visitor Counter : 55
وزارت خزانہ
اٹل پنشن یوجنا  کے تحت اندراج کی تعداد 5.20 کروڑ سے متجاوز
اٹل پنشن یوجنا کے تحت کل اندراج 31 مارچ ، 2023 ء تک 5.20 کروڑ کے نشان کو پار کر گیا ہے ۔ اسکیم میں مالی سال 23-2022 ء میں 1.19 کروڑ سے زیادہ نئے سبسکرائبرز کا اندراج کیا گیا ، جو کہ گزشتہ مالی سال میں 99 لاکھ کے مقابلے میں 20 فی صد سے زیادہ کے اضافے کو ظاہر کرتا ہے۔ اب تک اے پی وائی میں زیر انتظام کل اثاثے  27200 کروڑ روپئے سے زیادہ ہیں اور اسکیم کے آغاز سے لے کر اب تک اس اسکیم نے 8.69 فی صدکی سرمایہ کاری پر ریٹرن حاصل کیا ہے ۔
سرکاری سیکٹر کے بینکوں  کے زمرے میں 9 بینکوں نے سالانہ ہدف حاصل کیا ہے ، جب کہ بینک آف انڈیا، اسٹیٹ بینک آف انڈیا، اور انڈین بینک نے فی برانچ 100 سے زیادہ اے پی وائی اکاؤنٹس حاصل کیے ہیں ۔ علاقائی دیہی بینکوں  کے زمرے کے تحت، 32 بینکوں نے سالانہ ہدف حاصل کیا ہے ، جب کہ جھارکھنڈ راجیہ گرامین بینک، ودھربھ کونکن گرامین بینک، تری پورہ گرامین بینک اور بڑودہ اترپردیش گرامین بینک نے فی برانچ 160 سے زیادہ اے پی وائی اکاؤنٹس حاصل کیے ہیں نیز، تمل ناڈ مرکنٹائل بینک، دھن لکشمی بینک اور ایئرٹیل پیمنٹس بینک نے وزارت خزانہ کے ذریعہ مختص کردہ سالانہ ہدف حاصل کیا ہے ۔
ان کے علاوہ ، بہار، جھارکھنڈ، آسام، اتر پردیش، مغربی بنگال، مدھیہ پردیش، تری پورہ، راجستھان، آندھرا پردیش، چھتیس گڑھ، اوڈیشہ اور اتراکھنڈ جیسی 12 ریاستوں نے بھی اپنی متعلقہ ریاستی سطح کی بینکروں کی کمیٹی  کی مدد اور تعاون سے اپنے سالانہ اہداف حاصل کئے ہیں ۔
پی ایف آر ڈی اے نے ایلس ایل بی سیز اور آر آر بیز کے ساتھ تعاون سے پورے بھارت میں مختلف مقامات پر 47 اے پی وائی آؤٹ ریچ پروگرام اور ٹاؤن ہال میٹنگیں منعقد کی ہیں ۔ بہت سے اقدامات بھی کیے گئے جیسے کہ آدھار کا استعمال کرتے ہوئے ڈیجیٹل آن بورڈنگ کی سہولت کا آغاز، نئے سرے سے بنائے گئے اے پی وائی ایپ کا آغاز، اے پی وائی کے فوائد کے بارے میں بیداری پیدا کرنے کے لیے 17 پوڈ کاسٹ، اے پی وائی پر بنیادی معلومات حاصل کرنے کے لیے چیٹ بوٹ کی سہولت کا آغاز وغیرہ۔
اے پی وائی کے تحت، ایک سبسکرائبر کو عمر بھر کی کم از کم 1000 روپئے سے 5000 روپئے ماہانہ تک کی ضمانت شدہ پنشن 60 سال کی عمر سے ملے گی۔ اور اس کا انحصار ، اس کے تعاون پر ہوگا ، جو اے پی وائی کے وقت شامل ہوتے ہوئے ، اُس کی عمر پر کی بنیاد پر مختلف ہوگا ۔ سبسکرائبر کی موت کے بعد ، اُس کی اہلیہ / شوہر کو بھی اتنی ہی پنشن دی جائے گی اور سبسکرائبر اور اس کی اہلیہ / شوہر دونوں کے انتقال پر 60 سال کی عمر تک جمع ہونے والی پنشن کی رقم ، اُن کے نامزد کئے گئے شخص کو واپس کر دی جائے گی ۔
پی ایف آر ڈی اے ہمیشہ ہی ملک میں پنشن کی توسیع میں تعاون کے لئے عہد بستہ ہے اور اسے حاصل کرنے کے لیے مسلسل سرگرم اقدامات کرتی رہتی ہے ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 4573
(Visitor Counter : 72
وزیراعظم کا دفتر
وزیراعظم نے سابق وزیراعظم آنجہانی راجیو گاندھی کی برسی پر انھیں خراج عقیدت پیش کیا ہے
وزیراعظم جناب نریندر مودی نے سابق وزیراعظم آنجہانی راجیو گاندھی کی برسی پر انھیں خراج عقیدت پیش کیا ہے۔
اپنے ایک ٹوئیٹ میں وزیراعظم نے کہا:
’’ہمارے سابق وزیراعظم آنجہانی راجیو گاندھی کو ، ان کی برسی پر خراج عقیدت۔‘‘
وزارت دفاع
چیف آف آرمی اسٹاف آسٹریلیا کے دورے پر روانہ
چیف آف آرمی اسٹاف جنرل منوج پانڈے آسٹریلیا کے دورے پر روانہ ہوئے جس کا آغاز 3 اپریل 2023 سے ہوگا۔ اس چار روزہ دورے کے دوران وہ آسٹریلیا کی اعلیٰ فوجی قیادت سے ملاقات کریں گے جس کا مقصد دونوں ممالک کی مسلح افواج کے درمیان ہندوستان کے دفاعی تعاون میں اضافہ کرنا ہے۔
جنرل منوج پانڈے آسٹریلیائی دفاعی افواج کی مختلف خدمات سے تعلق رکھنے والے سینئر فوجی معززین کے ساتھ بات چیت کریں گے۔ وہ آسٹریلیا کی ڈیفنس فورس کے سربراہ سے ملاقات کریں گے، جو ملک کے سب سے سینئر دفاعی افسر ہیں۔ اپنے ہم منصب، آسٹریلیائی فوج کے سربراہ کے ساتھ بات چیت کے علاوہ، وہ آسٹریلیائی فضائیہ کے سربراہ سے بھی بات چیت کریں گے۔ وہ دیگر سینئر شخصیات سے ملاقات کریں گے جہاں وہ ہندوستان-آسٹریلیا دفاعی تعلقات کو بڑھانے کے طریقوں پر تبادلہ خیال کریں گے۔
آسٹریلیا-ہندوستان دفاعی تعاون مختلف شعبوں میں مختلف سطحوں پر متنوع معاہدوں کے ایک سلسلے کے ساتھ آگے بڑھ رہاہے ۔ ان میں سینئر افسران کے دو طرفہ دورے، ہدایات کے باہمی کورسز اور تربیتی مشقیں شامل ہیں۔ وسیع تر ہوتے ہوئے پر دفاعی تعاون کے معاہدے نے بڑے پیمانے پر سرگرمیاں انجام دیتے ہوئے دونوں ملکوں کی مسلح افواج کے درمیان ایک مضبوط رشتہ قائم کیا ہے۔ سی او اے ایس کے دورہ آسٹریلیا سے دونوں افواج کے درمیان اعتماد اور افہام و تفہیم کے رشتے مزید مضبوط ہوں گے۔
۔۔۔۔۔۔۔۔۔۔۔
ش ح۔ا گ۔ن ا۔
U- 3622
(Visitor Counter : 95
بھارت کا مسابقتی کمیشن
کمپٹیشن کمیشن آف انڈیا نے پیناٹون فن ویسٹ لمیٹیڈ کے ذریعے ٹاٹا کمیونیکیشن لمیٹڈ کے حصولی کو منظوری دی
نئی دہلی23،فروری2021
ٹیکنگ کور انویسٹمینٹ کمپنی  ہے۔ یہ ٹاٹا سنس کی ذیلی کمپنی ہے اور ٹاٹا گروپ سے متعلق ہے۔
ٹی سی ایل ٹاٹا گروپ کا ایک حصہ ہے اور مربوط کمیونیکیشن خدمات کی ایک وسیع رینج کا سروس پروایڈر  گروپ ہے۔
یہ تین کاروباری حصوں، ہول سیل وائس انٹرپرایز اور کیریر ڈاٹا اور دیگر کاروبار سے مالیہ جٹاتا ہے۔ بھارت میں ٹی سی ایل اپنی ساتھی یا ذیلی کمپنیوں کے توسط سے براہ راست بالواسطہ طور سے حسب ذیل سرگرمیوں میں مصروف عمل ہے۔
- انٹرنیشنل طویل فاصلاجاتی خدمات  وائس۔
- قومی طویل فاصلاجاتی خدمات  وائس۔
- سمندر کے نیچے کیبل نظام 
- انٹرنیٹ سروس پرووایڈر  کنکٹی ویٹی پیغام، انٹرنیٹ، ٹیلی فونی خدمات فراہم کرانا اور
- ویلیو ایڈڈ خدمات فراہم کرنے والا انٹرپرائز کاروبار۔
سی سی آئی کا تفصیلی حکم بعد میں آئے گا۔
...............................................................
ش ح، ح ا، ع ر
U-1872
(Visitor Counter : 145
وزیراعظم کا دفتر
وشوکرما جینتی کے موقع پر، وزیر اعظم 17 ستمبر 2023 کو روایتی کاریگروں اور دستکاروں کے لیے ‘پی ایم وشوکرما’ کا آغاز کریں گے
یہ اسکیم روایتی دستکاری میں مصروف لوگوں کی مدد اور ہنر مندی کے لیے وزیر اعظم کے وژن سے تحریک حاصل کرتی ہے
‘پی ایم وشوکرما’ کو مرکزی حکومت 13,000 کروڑ روپے کے اخراجات کے ساتھ مکمل طور پر فنڈ فراہم کرے گی
‘پی ایم وشوکرما’ کا وسیع دائرہ - یہ اٹھارہ دستکاریوں کا احاطہ کرے گا
وشوکرماؤں کو پی ایم وشوکرما سرٹیفکیٹ اور شناختی کارڈ کے ذریعے منظوری فراہم کی جائے گی
وشوکرما کو ہنرمندی میں بہتری لانے کے لیے قرضے کی سہولیات اور ٹریننگ بھی دی جائے گی
وشوکرما جینتی کے موقع پر، وزیر اعظم جناب نریندر مودی 17 ستمبر 2023 کو صبح تقریباً 11 بجے انڈیا انٹرنیشنل کنونشن اینڈ ایکسپو سینٹر، دوارکا، نئی دہلی میں ‘‘ پی ایم وشوکرما’’ کے نام سے ایک نئی اسکیم کا آغاز کریں گے۔
روایتی دستکاری سے وابستہ لوگوں کو مدد فراہم کرنے کے معاملے پر وزیر اعظم کی مستقل توجہ رہی ہے۔ اس توجہ کے پس پشت نہ صرف کاریگروں اور دستکاروں کی مالی مدد کرنے کی خواہش کارفرما ہے، بلکہ یہ قدیم روایت، ثقافت اور متنوع ورثے کو زندہ رکھنے اور مقامی مصنوعات، آرٹ اور دستکاری کے ذریعے پھل پھولنے کی خواہش پر مبنی ہے۔
پی ایم وشوکرما کو مرکزی حکومت 13,000 کروڑ روپے کے اخراجات کے ساتھ مکمل طور پر فنڈ فراہم کرے گی۔ اسکیم کے تحت، وشوکرماؤں کو بایومیٹرک پر مبنی پی ایم وشوکرما پورٹل کا استعمال کرتے ہوئے کامن سروس سینٹرز کے ذریعے مفت رجسٹر کیا جائے گا۔ انہیں پی ایم وشوکرما سرٹیفکیٹ اور شناختی کارڈ، بنیادی اور اعلیٰ تربیت پر مشتمل مہارت کی اپ گریڈیشن، 15,000 روپئےکی ٹول کٹ کی ترغیب،1 لاکھ روپئے  اور2 لاکھ روپئے  تک بغیر ضمانت کے کریڈٹ سپورٹ کے ذریعے پہچان ،5فیصد کی رعایتی شرح سود، ڈیجیٹل لین دین اور مارکیٹنگ سپورٹ کے لیے ترغیب فراہم کی جائے گی۔
اس اسکیم کا مقصد گرو-ششیہ پرمپرا یا خاندان پر مبنی روایتی ہنر کی مشق کو مضبوط کرنااور پروان چڑھانا ہے جو وشوکرما اپنے ہاتھوں اور اوزاروں سے کام کر رہے ہیں۔ پی ایم وشوکرما کی اولین توجہ کاریگروں اور دستکاروں کی مصنوعات اور خدمات تک رسائی کے ساتھ ساتھ معیار کو بہتر بنانا ہے اور اس بات کو یقینی بنانا ہے کہ وہ گھریلو اور عالمی ویلیو چینز کے ساتھ مربوط ہوں۔
یہ اسکیم ہندوستان بھر میں دیہی اور شہری علاقوں کے کاریگروں اور دستکاروں کو مدد فراہم کرے گی۔ پی ایم وشوکرما کے تحت اٹھارہ روایتی دستکاریوں کا احاطہ کیا جائے گا۔ ان میں شامل ہیں  بڑھئی؛  کشتی بنانے والا؛  اسلحہ ساز  لوہار؛  ہتھوڑا اور ٹول کٹ بنانے والا؛  تالہ بنانے والا؛  سنار  کمہار  مجسمہ ساز، پتھر توڑنے والا؛  موچی ؛  میسن ؛  ٹوکری/چٹائی/جھاڑو بنانے والا/رسی بننے و الا؛  گڑیا اور کھلونا بنانے والا ؛  حجام  مالا بنانے والا؛  دھوبی؛  درزی اور  ماہی گیری کے جال بنانے والا۔
وزیراعظم کا دفتر
وزیر اعظم 15 جنوری کو اسٹارٹ اپس کے ساتھ بات چیت کریں گے
اسٹارٹ اپس، وزیر اعظم کے سامنے چھ موضوعات پر پریزینٹیشن دیں گے
ملک میں اسٹارٹ اپ ماحولیاتی نظام کو فروغ دینے کے لیے، وزیر اعظم کی مسلسل کوششوں کا باہمی تعاملی حصہ
نئی دہلی،14 جنوری 2022: وزیر اعظم جناب نریندر مودی 15 جنوری 2022 کو صبح ساڑھے دس بجے ویڈیو کانفرنسنگ کے ذریعے اسٹارٹ اپس کے ساتھ بات چیت کریں گے۔
زراعت، صحت، انٹرپرائز نظام، خلاء، صنعت 4.0، تحفظ، فن ٹیک، ماحولیات وغیرہ سمیت مختلف شعبوں کے اسٹارٹ اپس اس بات چیت کا حصہ ہوں گے۔ 150 سے زیادہ سٹارٹ اپس کو گروونگ فرام روٹس سمیت چھ ورکنگ گروپوں میں تقسیم کیا گیا ہے جوکہ موضوعات کی بنیاد پر قا ئم کئے گئےہیں۔ ان میں ڈی این اے کو جھکانا؛ مقامی سے عالمی تک؛ مستقبل کی ٹیکنالوجی؛ مینوفیکچرنگ میں چیمپئنز کی تعمیر؛ اور پائیدار ترقی کے موضوعات شامل ہیں۔ ہر گروپ بات چیت میں مختص کردہ موضوع پر وزیر اعظم کے سامنے پریزنٹیشن دے گا۔ بات چیت کا مقصد یہ سمجھنا ہے کہ کس طرح اسٹارٹ اپ ملک میں جدت طرازی کے ذریعے قومی ضروریات میں اپنی حصہ رسدی کرسکتے ہیں۔
آزادی کا امرت مہوتسو کے ایک حصے کے طور پر، ایک ہفتہ طویل تقریب، ’’سیلیبریٹنگ انوویشن ایکو سسٹم‘‘، ڈی پی آئی آئی ٹیDPIIT، وزارت تجارت اور صنعت کی طرف سے 10 سے 16 جنوری 2022 تک منعقد کی جا رہی ہے۔ یہ تقریب اسٹارٹ اپ انڈیا پہل کی6 ویں سالگرہ منا رہی ہے۔
وزیراعظم قوم کی ترقی میں اہم کردار ادا کرنے کے لیے اسٹارٹ اپ کی صلاحیت پر پختہ یقین رکھتے ہیں۔ اس کی عکاسی 2016 میں فلیگ شپ پہل اسٹارٹ اپ انڈیا کے آغاز سے ہوئی۔ اس کا ملک میں سٹارٹ اپ ایکو سسٹم پر زبردست اثر پڑا ہے، اور اس کی وجہ سے ملک میں یونیکورن کی حیرت انگیز ترقی ہوئی ہے۔
وزیراعظم کا دفتر
وزیراعظم نے اتراکھنڈ کے وزیراعلی کے طور پر حلف لینے پر جناب تیرتھ سنگھ راوت کو مبارکباد پیش کی
نئی دہلی، 10 مارچ 2021، وزیراعظم جناب نریندر مودی نے نے اتراکھنڈ کے وزیراعلی کے طور پر حلف لینے پر جناب تیرتھ سنگھ راوت کو مبارکباد پیش کی۔
ایک ٹوئٹ میں وزیراعظم نے کہا ’’ اتراکھنڈ کے وزیراعلی کے طور پر حلف لینے پر جناب @ تیرتھ ایس راوت کو مبارکباد ۔ وہ اپنے ساتھ انتظامیہ اور تنظیم کا وسیع تجربہ لیکر آئے۔ مجھے اعتماد ہے کہ ان کی قیادت میں ریاست ترقی کی نئی بلندیاں حاصل کرتی رہے گی‘‘۔
۔۔۔۔۔۔۔۔۔۔۔
ش ح۔ا گ۔ن ا۔
U-2365
(